पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना ने अप्रैल महीने में संक्रमण का जो तांडव मचाया, वह डराने वाला है। अप्रैल में 17150 लोगों के सैंपल लिए गए। इनमें से 17 हजार 376 लोगों की सैंपल रिपोर्ट आई, जिसमें 2 हजार 968 संक्रमित मिले, जो महामारी शुरू होने से अब तक एक महीने में संक्रमितों का सबसे बड़ा आंकड़ा है। इस महीने में संक्रमण दर 18 तक पहुंच गई। लेकिन भगवान का शुक्र है कि अब धीरे-धीरे नए मरीजों की संख्या कम हो रही है और स्वस्थ होने वाले मरीजों का आंकड़ा लगातार बढ़ रहा है।
राहत की बात है कि 26 अप्रैल से 30 अप्रैल के बीच 933 नए मरीज मिले और इससे अधिक 1122 मरीज कोरोना को मात देकर अपने घर पहुंचे। दिन-ब-दिन घटती एक्टिव केस की संख्या जिलेवासियों के लिए उम्मीद की नई किरण है। अब आगे की जिम्मेदारी हमें और आपको निभानी है। कोरोना संक्रमण की चेन तोड़ने के लिए 7 मई तक घरों में ही रहें और गैर जरूरी काम से बाजार में न निकलें और अपना व अपने परिजन को संक्रमण से बचाए रखें।
समाजसेवियों के मंगवाए 11 में से 5 वेंटिलेटर मुरैना आए, 11 कूलर भी मरीजों के लिए दिए
ऑक्सीजन कंसंट्रेटर के लिए जौरा व अंबाह विधायक ने 12 लाख दिए
कोरोना संक्रमण के खिलाफ जारी लड़ाई में जौरा विधायक सूबेदार रजौधा ने ऑक्सीजन कंसंट्रेटर खरीदने के लिए अपनी निधि से 6 लाख रुपए की राशि जारी कर दी है। वहीं अंबाह विधायक कमलेश जाटव ने भी अपनी निधि से 5.50 लाख रुपए की राशि शनिवार को जारी कर दी। इन दोनों विधायकों की 11.50 ाख की राशि से 30 से अधिक कंसन्ट्रेटर खरीदे जा सकेंगे, जिससे मई के महीने में संक्रमित मरीजों को ऑक्सीजन दी जा सकेगी।
बड़ा दिगंबर जैन मंदिर में 40 बेड का कोविड सेंटर चालू, ऑक्सीजन कंसंट्रेटर भी लगेंगे
जिले में नए मरीजों की संख्या भले ही कम हो रही हो लेकिन एहतियात के तौर पर समाजसेवी, राजनेता आगे की लड़ाई के लिए तैयारियों में जुट गए हैं। इसी कड़ी में शहर के बड़ा दिगंबर जैन मंदिर कमेटी ने मंदिर पांगण में संचालित संस्कृत स्कूल के बड़े हॉल में 40 बेड का नया कोविडसेंटर चालू किया है। फिलहाल इसमें बेड डाले गए हैं। जल्द ही इसमें 5 नए ऑक्सीजन कन्स्ट्रेटर मगाए जा रहे हैं। वहीं 5 नए ऑक्सीजन कंसन्ट्रेटर समाजसेवियों ने देने की हामी भरी है। इससे यहां कम संक्रमण वाले 20 मरीजों को ऑक्सीजन देकर इलाज किया जा सकेगा। वहीं मरीजों के रुटीन चेकअप के लिए प्राइवेट डॉक्टर से भी बातचीत हो चुकी है।
11 कूलर फूड सेफ्टी विभाग के सुपुर्द किए गए
जिला अस्पताल में कोविड से संक्रमित मरीजों की संख्या जरूरत से अधिक है। ऐसे में इनके लिए पलंग के अलावा हवा-पानी का इंतजाम करना भी अस्पताल प्रबंधन के लिए मुश्किल हो रहा है। 43 डिग्री टेम्प्रेचर में गर्मी से जूझ रहे मरीजों को राहत देने के लिए कामतनाथ सेवा संस्थान के माध्यम से 11 कूलर फूड सेफ्टी विभाग के सुपुर्द किए गए। विभाग के धर्मेंद्र जैन ने बताया कि कोविड केयर सेंटर में लगाने के लिए यह कूलर स्वास्थ्य विभाग के अफसरों के हैंडओवर कर दिए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva zho_Hant eng_Latn